Foto's: Vier dood in Jhb-kapingsdrama | Maroela Media
Ouers ruk op by Pretoriase skool oor plasing
Bruce Lennox, woordvoerder van die Glenvista-gemeenskapspolisiëringforum (GPF), het gesê die voorval het plaasgevind nadat 'n vragmotor wat elektroniese ware vervoer het naby Selby gekaap is. Die groep van sowat 14 kapers het glo ook 'n VW Polo in dieselfde straat gekaap.
Die kapers het glo die elektroniese ware in die Polo en 'n wit BMW gelaai en op die vlug geslaan. In daardie stadium is lede van die GPF en private veiligheidmaatskappye van die voorval in kennis gestel en hulle het die kapers agterna gesit.
Die veiligheidsbeamptes het die kapers in 'n straat in The Hill gekonfronteer en die kapers het met R5-gewere op hulle losgebrand. 'n Oor-en-weer-skietery het tussen die twee groepe ontstaan. Lede van die Johannesburg-blitspatrollie het die skote gehoor en hulle na die toneel gehaas.
Twee verdagtes asook die eienaar van TPS Security en 'n lid van die GPF is op die toneel doodgeskiet, het Lennox gesê.
Lt.kol. Katlego Mogale, woordvoerder van die polisie, het gesê drie verdagtes is op die toneel in hegtenis geneem. Daar is ook beslag gelê op vyf ongelisensieerde vuurwapens en twee voertuie wat deur die verdagtes gebruik is. Dit het later aan die lig gekom dat die twee voertuie vroeër onderskeidelik in Hammanskraal en Florida gekaap is, het Mogale gesê.
"Die verdagtes sal op aanklagte van gewapende roof, poging tot moord, besit van 'n gekaapte voertuig, besit van gesteelde goedere en die besit van onwettige vuurwapens en ammunisie verskyn," het sy gesê.
Maroela, die moordenaars sal beslis van moord en nie slegs 'poging tot moord' aangekla word.
R5 gewere word deur die weermag gebruik en lugmag,hoe kom hul elke keer af op R5 wapens??wa kry hul die wapens??ek meen dit moet tog uit ons magte uitkom!!!!